Δημιουργία ψηφιακού υλικού για τη διδασκαλία του Ισλάμ στα σχολεία της Θράκης
Creators: name: Μπασιά, Αλέν Ραχμή
Publisher: name: Aristotle University of Thessaloniki
Year: 2023
Subjects: Ψηφιακό εκπαιδευτικό υλικό για το Ισλάμ
Το Ισλάμ στα σχολεία της Θράκης
Διδασκαλία του Ισλάμ
Digital educational material on Islam
Islam in the schools of Thrace
Teaching of Islam

description: Αντικείμενο της παρούσας εργασίας είναι η διερεύνηση της ισχύουσας κατάστασης του μαθήματος της θρησκείας του Ισλάμ που εισήχθη το 2013 στα δημόσια σχολεία της Θράκης για τους μουσουλμάνους μαθητές με απώτερο σκοπό την δημιουργία ψηφιακού εκπαιδευτικού υλικού που θα διευκολύνει την διδασκαλία του. Πριν την υλοποίηση του ψηφιακού εκπαιδευτικού υλικού και της ιστοσελίδας που το φιλοξενεί πραγματοποιήθηκε έρευνα για την κατανόηση των αναγκών του μαθήματος. Η αρχική έρευνα περιέχει βιβλιογραφική αναζήτηση για την εξέλιξη του εκπαιδευτικού συστήματος και της θρησκευτικής παιδείας των μουσουλμάνων της Θράκης. Στην συνέχεια, πραγματοποιήθηκε μια επικοινωνία με τον πρόεδρο του Συλλόγου Εκπαιδευτικών Μουσουλμανικής Θρησκείας Θράκης, από τον οποίο παραχωρήθηκαν πληροφορίες για τον τρόπο με τον οποίο έχουν καταλήξει οι εκπαιδευτικοί, με βάση την εμπειρία τους, να διδάσκουν το μάθημα και μερικές εν δυνάμει θεματικές ενότητες του μαθήματος. Την επικοινωνία αυτή ακολούθησε μια ημιδομημένη συνέντευξη σε μια ομάδα εστίασης, τους Ιεροδιδασκάλους-Θεολόγους, η οποία είχε ως σκοπό την βαθύτερη κατανόηση της πραγματικότητας μέσα στην τάξη. Η έρευνα αποτέλεσε σημαντικό και αναγκαίο εργαλείο για τις σχεδιαστικές αποφάσεις που αφορούν τη μορφή και το περιεχόμενο του ψηφιακού εκπαιδευτικού υλικού, καθώς και τις λειτουργίες που ενσωματώνονται στο λογισμικό. Το ψηφιακό εκπαιδευτικό υλικό που δημιουργήθηκε περιέχει τρεις κύριες θεματικές ενότητες που αφορούν τις βασικές αρχές του Ισλάμ, τον χώρο λατρείας (το τέμενος) και την προσευχή, οι οποίες ενσωματώθηκαν στο περιβάλλον μιας ιστοσελίδας, λόγω της ευελιξίας που παρέχει ως προς τον χρόνο και την συσκευή πρόσβασης. Η ιστοσελίδα και το υλικό δημιουργήθηκαν με HTML5, CSS και JavaScript και χρησιμοποιήθηκε PHP και SQL για τον εξυπηρετητή. Επιπλέον, κατά την σχεδίαση του περιεχομένου του υλικού λήφθηκε υπόψιν η εκπαιδευτική χρήση του. Η ιστοσελίδα επεκτάθηκε με παροχή της δυνατότητας ανάρτησης ψηφιακού εκπαιδευτικού υλικού των ίδιων των εκπαιδευτικών για την ευκολότερη διαμοίρασή του με τους συναδέρφους και τους μαθητές τους. Σε τελικό στάδιο, δημιουργήθηκε μια διεπαφή που διευκολύνει τους διαχειριστές στην εποπτεία του αναρτώμενου υλικού. Το τελικό αποτέλεσμα της ιστοσελίδας και του ψηφιακού εκπαιδευτικού υλικού που δημιουργήθηκε σε αυτήν την μεταπτυχιακή διπλωματική διατριβή βρίσκεται αναρτημένο, στην προσωπική δυναμική ιστοσελίδα που παρέχεται από το ΑΠΘ, στην διεύθυνση: http://alenmpas.webpages.auth.gr/thesis/
description: The aim of this study is to investigate the current state of the subject of Islamic Religious Education, which was introduced in 2013 in state schools of Thrace for Muslim students, with the aim of creating digital educational material that will facilitate its teaching. Prior to the development of the digital educational material and the website that hosts it, research was conducted to gain an understanding about the needs of the subject. The initial research includes a bibliographical overview on the progression of the educational system and the religious education for the Muslims of Thrace. Subsequently, a communication was carried out with the president of the Teachers Association of Islamic Religion of Thrace, who provided information about the method which the teachers have come up with, based on their experience, to teach the subject and some potential topics of the course. This communication was followed by a semi-structured interview with a focus group, the Seminary Teachers-Theologians, with the aim of gaining a deeper understanding on the reality in the classroom. The research was an important and necessary tool for the design decisions regarding the format and content of the digital educational material, as well as the features that are incorporated in the software. The created digital educational material contains three main topics concerning the fundamental principles of Islam, the place of worship (the mosque) and the prayer, which were embedded in a website environment due to the flexibility it provides in terms of time and hardware of access. The website and the material were developed in HTML5, CSS and JavaScript, while PHP and SQL were used for the server. In addition, while designing the material, its educational purpose was taken into account. The website was extended to allow teachers to upload their own digital educational material for easier sharing with their colleagues and students. As a final stage, an interface was created to assist administrators in supervising the uploaded material. The final result of the website and the digital educational material developed in this postgraduate thesis is published on my personal dynamic website provided by the Aristotle University of Thessaloniki, at the following address: http://alenmpas.webpages.auth.gr/thesis/